ai4bharat/Pralekha huggingface dataset:
મંત્રીમંડળ
મંત્રીમંડળે "ભારત કોવિડ-19 આપાતકાલીન પ્રતિભાવ અને આરોગ્ય વ્યવસ્થા તૈયારી પેકેજ" માટે રૂ.15,000 કરોડની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલા કેન્દ્રિય મંત્રીમંડળે "ભારત કોવિડ-19 આપાતકાલીન પ્રતિભાવ અને આરોગ્ય વ્યવસ્થા તૈયારી પેકેજ" માટે રૂ. 15,000 કરોડને મંજૂરી આપી છે. આ મંજૂર કરાયેલા ભંડોળનો ઉપયોગ 3 તબક્કાઓમાં કરવામાં આવશે અને વર્તમાન સમયગાળા દરમિયાન કોવિડ-19 આપાતકાલીન પ્રતિભાવ માટે ને મંજૂરી આપવામાં આવી છે અને બાકીનું ભંડોળ મિશન આધારિત અભિગમ હેછળ મધ્યમ ગાળા  માટે પુરું પાડવામાં આવશે.
આ પેકેજના મુખ્ય ઉદ્દેશોમાં નિદાન અને કોવિડ-19 સમર્પિત સારવાર એકમો વિકસાવીને ભારતમાં કોવિડ-19નો ફેલાવો ધીમો અને મર્યાદિત કરવો, આવશ્યક તબીબી ઉપકરણો અને ચેપગ્રસ્ત દર્દીઓની સારવાર માટે જરૂરી દવાઓની મધ્યસ્થ ખરીદી કરવી, ભવિષ્યમાં રોગચાળાનો ફલાવો અટકાવવા અને તેની તૈયારીમાં સહાયતા માટે સશક્ત રાષ્ટ્રીય અને રાજ્ય આરોગ્ય વ્યવસ્થાનું નિર્માણ કરવું, લેબોરેટરીઓની સ્થાપના કરવી અને નિરીક્ષણ પ્રવૃતિઓનો આધાર તૈયાર કરવો, જૈવ-સુરક્ષા અંગે તૈયારી, મહામારી સંશોધન અને સમુદાયો સાથે સક્રીય સંપર્ક તથા જોખમ સંચાર પ્રવૃતિઓ હાથ ધરવા જેવી બાબતોનો સમાવેશ થાય છે. આ તમામ હસ્તક્ષેપ કામગીરી અને પહેલોનું અમલીકરણ આરોગ્ય અને પરિવાર કલ્યાણ મંત્રાલયની સમગ્રલક્ષી દેખરેખ હેઠળ કરવામાં આવશે.
પ્રથમ તબક્કામાં, આરોગ્ય અને પરિવાર કલ્યાણ મંત્રાલયે અન્ય સંલગ્ન મંત્રાલયોની સહાયતાથી નીચે જેવી પ્રવૃતિઓ શરૂ કરી દીધી છેઃ
- પ્રવર્તમાન આરોગ્ય સુવિધાઓના સશક્તિકરણ માટે કોવિડ સમર્પિત હોસ્પિટલ, કોવિડ સમર્પિત આરોગ્ય કેન્દ્ર અને કોવિડ સમર્પિત સંભાળ કેન્દ્રો વિકસાવવા રાજ્ય / કેન્દ્રશાસિત પ્રદેશોને પેકેજ અંતર્ગત રૂ. 3,000 કરોડનું વધારાનું ભંડોળ ફાળવવામાં આવ્યું છે. ક્વૉરેન્ટાઇન, આઇસોલેશન, પરીક્ષણ, સારવાર, રોગ નિયંત્રણ, ચેપમુક્તિ, સામાજિક અંતર અને નિરીક્ષણ પ્રવૃતિઓ માટે વિગતવાર માર્ગદર્શિકાઓ, નિર્દેશો અને સૂચનો જારી કરવામાં આવ્યાં છે. હોટસ્પોટને ઓળખવામાં આવ્યાં છે અને રોગનો ફેલાવો અટકાવવા માટે યોગ્ય રણનીતિનો અમલ કરવામાં આવી રહ્યો છે.
- નિદાનાત્મક લેબોરેટરીઓનું નેટવર્ક વધારવામાં આવ્યું છે અને આપણી પરીક્ષણ ક્ષમતામાં રોજ વધારો કરવામાં આવી રહ્યો છે. વાસ્તવમાં રાષ્ટ્રીય TB નાબૂદી કાર્યક્રમ હેઠળ પ્રવર્તમાન વિવિધ રોગ પરીક્ષણ એકમોની ક્ષમતા વધારવામાં આવી રહી છે, કોવિડ-19નું પરીક્ષણ વધારવા માટે 13 લાખ ડાયગ્નોસ્ટિક કીટ્સની ખરીદી માટે ઓર્ડર આપવામાં આવ્યો છે.
- સમુદાય આરોગ્ય સ્વયંસેવકો  સહિત તમામ આરોગ્ય કર્મચારીઓને "પ્રધાનમંત્રી ગરીબ કલ્યાણ પેકેજઃ કોવિડ-19ની સામે લડી રહેલા આરોગ્ય કામદારો માટે વીમા યોજના" અંતર્ગત આવરી લેવામાં આવ્યાં છે, N95 માસ્ક અને વેન્ટિલેટર, પરીક્ષણ કીટ્સ અને સારવાર માટે દવાઓની ખરીદી મધ્યસ્થ સ્તરે કરવામાં આવી રહી છે.
ખર્ચનો મોટાભાગના હિસ્સાનો ઉપયોગ મજબૂત આપાતકાલીન પ્રતિભાવ વ્યવસ્થાનાનું નિર્માણ કરવા, મહામારી સંશોધન તેમજ એકલ-આરોગ્ય માટે બહુક્ષેત્રીય રાષ્ટ્રીય સંસ્થાઓ અને એકમોને વધુ સશક્ત બનાવવાની સાથે સાથે રાષ્ટ્રીય અને રાજ્ય સ્તરે આરોગ્ય વ્યવસ્થાઓને શક્તિશાળી બનાવવા માટે કરવામાં આવશે. આ સાથે સમુદાય સંપર્ક અને જોખમ સંચાર અને અમલીકરણ, વ્યવસ્થાપન, ક્ષમતા નિર્માણ, દેખરેખ અને મૂલ્યાંકન જેવા ઘટકોનો પણ તેમાં સમાવેશ કરવામાં આવશે. આરોગ્ય અને પરિવાર કલ્યાણ મંત્રાલયને ઉભરી રહેલી પરિસ્થિતિને લક્ષ્યમાં રાખીને પેકેજના વિવિધ ઘટકો અને  જેવી વિવિધ અમલીકરણ સંસ્થાઓ વચ્ચે સંશાધનોની પુનઃફાળવણી કરવા અધિકૃત કરવામાં આવ્યું છે.
GP/DS
(
સ્વાસ્થ્ય અને પરિવાર કલ્યાણ મંત્રાલય
ભારતમાં પરીક્ષણોની સંખ્યામાં પ્રચંડ વધારો: કુલ પરીક્ષણોની સંખ્યા 13.5 કરોડની નજીક પહોંચી
પરીક્ષણોમાં વૃદ્ધિ થવાની સાથે એકંદરે પોઝિટીવિટી દરમાં એકધારો ઘટાડો નોંધાઇ રહ્યો છે
ભારતમાં જાન્યુઆરી 2020થી કોવિડ-19ના પરીક્ષણો માટેના માળખામાં એકધારો વધારો થઇ રહ્યો હોવાથી પરીક્ષણોની સંખ્યામાં પણ પ્રચંડ વૃદ્ધિ નોંધાઇ છે.
છેલ્લા 24 કલાકમાં ભારતમાં 11,59,032 પરીક્ષણો સાથે દેશમાં આજદિન સુધીમાં થયેલા કુલ પરીક્ષણોની સંખ્યા 13.5 કરોડ ની નજીક પહોંચી ગઇ છે.
એકધારા વ્યાપક ધોરણે અને ઘણી મોટી સંખ્યામાં પરીક્ષણો કરવામાં આવી રહ્યાં હોવાથી પોઝિટીવિટી દરમાં પણ નોંધપાત્ર ઘટાડો આવી રહ્યો છે. રાષ્ટ્રીય સ્તરે એકંદર પોઝિટીવિટી દરમાં પ્રગતિપૂર્વક ઘટાડો એવું દર્શાવે છે કે સંક્રમણની અસરકારકતાના દરને નિયંત્રણમાં લેવામાં આવ્યો છે. એકંદરે પોઝિટીવિટી દરમાં સતત ઘટાડો થઇ રહ્યો હોવાથી આજે 6.84%ના નીચલા સ્તરે નોંધાયો છે.
એકંદરે પોઝિટીવિટી દરમાં ઘટાડાનું વલણ દેશમાં પરીક્ષણોની સુવિધામાં વ્યાપક વધારો થઇ રહ્યો હોવાનો પુરાવો છે.
આજે દૈનિક ધોરણે પોઝિટીવિટી દર 3.83% નોંધાયો હતો.
એકધારા અને પ્રગતિપૂર્ણ પરીક્ષણ ઇન્ફ્રાસ્ટ્રક્ચરમાં થઇ રહેલા વિસ્તરણે પરીક્ષણોની સંખ્યામાં વૃદ્ધિ કરવામાં મહત્વપૂર્ણ ભૂમિકા નિભાવી છે. દેશમાં કુલ 2,138 પરીક્ષણ લેબોરેટરીઓ ઉપલબ્ધ છે જેમાંથી 1167 સરકારી લેબોરેટરી અને 971 ખાનગી લેબોરેટરીમાં કોવિડનું પરીક્ષણ થઇ રહ્યું હોવાથી દૈનિક ધોરણે પરીક્ષણોની ક્ષમતામાં પણ નોંધપાત્ર વધારો થયો છે.
આના પરિણામે, ભારતમાં દૈનિક ધોરણે પ્રત્યેક દસ લાખની વસ્તીએ પરીક્ષણોની સંખ્યા WHOના ધોરણો અનુસાર કરવામાં આવેલી ભલામણ કરતાં પાંચ ગણી વધારે છે.
ભારતમાં કુલ નોંધાયેલા કેસમાંથી હાલમાં સક્રિય કેસનું ભારણ  ઘટીને 4.82% થઇ ગયું છે જે 5%ના મહત્વપૂર્ણ આંકથી નીચલા સ્તરે સતત જળવાઇ રહ્યું છે.
સાજા થવાના દરમાં પણ સતત વધારો થઇ રહ્યો છે અને 93%થી ઉપલા સ્તરે જળવાઇને હાલમાં 93.27% નોંધાયું છે. છેલ્લા 24 કલાકમાં દેશમાં વધુ 37,816 દર્દીઓ સાજા થઇ ગયા હોવાથી કુલ સાજા થયેલા દર્દીઓની સંખ્યા વધીને 86,42,771 થઇ ગઇ છે.
સાજા થયેલા દર્દીઓ અને સક્રિય કેસ વચ્ચેનો તફાવત પણ સતત વધી રહ્યો છે અને હાલમાં આ આંકડો 81,98,025 નોંધાયો છે.
નવા સાજા થયેલા દર્દીઓમાંથી 77.53% દર્દીઓ દસ રાજ્યો/ કેન્દ્ર શાસિત પ્રદેશોમાંથી છે.
કેરળમાં સૌથી વધુ 5,149 દર્દીઓ એક દિવસમાં કોવિડમાંથી સાજા થયા છે. ત્યારબાદ દિલ્હીમાં એક દિવસમાં 4,943 જ્યારે મહારાષ્ટ્રમાં 4,086 નવા દર્દીઓ છેલ્લા 24 કલાકમાં સાજા થયા હોવાનું નોંધાયું છે.
છેલ્લા 24 કલાકમાં નવા પુષ્ટિ થયેલા પોઝિટીવ કેસની સંખ્યા 44,376 છે.
નવા પુષ્ટિ થયેલા કેસમાંથી 76.51% દર્દીઓ દસ રાજ્યો/ કેન્દ્ર શાસિત પ્રદેશોમાંથી છે. દિલ્હીમાં છેલ્લા 24 કલાકમાં સૌથી વધુ 6,224 દર્દીઓ પોઝિટીવ હોવાનું નોંધાયું છે. ગઇકાલે, મહારાષ્ટ્રમાં નવા 5,439 અને કેરળમાં 5,420 નવા દર્દીઓ દૈનિક ધોરણે નોંધાયા છે.
દેશમાં છેલ્લા 24 કલાકમાં વધુ 481 દર્દીઓ મૃત્યુ પામ્યા છે જેમાંથી 74.22% દસ રાજ્યો/ કેન્દ્ર શાસિત પ્રદેશોમાંથી મૃત્યુ પામ્યા છે.
દિલ્હીમાં છેલ્લા 24 કલાકમાં સૌથી વધુ 109 દર્દી મૃત્યુ પામ્યા છે. ત્યારબાદ, 49 દર્દીના મૃત્યુ સાથે પશ્ચિમ બંગાળ અને 33 દર્દીના મૃત્યુ સાથે ઉત્તરપ્રદેશ સર્વાધિક મૃત્યુઆંક ધરાવતા રાજ્યો છે.
SD/GP/BT
(
પ્રધાનમંત્રીનું કાર્યાલય
પીએમએ ફ્રાન્સમાં ચેટોરોક્સ 2022માં વધુ એક સુવર્ણ ચંદ્રક જીતવા બદલ ભારતીય શૂટર, અવની લેખરાને અભિનંદન આપ્યા
પ્રધાનમંત્રી શ્રી નરેન્દ્ર મોદીએ ભારતીય શૂટર અવની લેખરાને ફ્રાન્સમાં ચેટોરોક્સ 2022માં વધુ એક સુવર્ણ ચંદ્રક જીતવા બદલ અભિનંદન પાઠવ્યા છે.
પ્રધાનમંત્રીએ ટ્વીટ કર્યું;
"#Chateauroux2022માં વધુ એક ગોલ્ડ જીતવા બદલ @AvaniLekhara પર ગર્વ છે.
નવી ઊંચાઈઓ સર કરવાનો તેણીનો નિર્ધાર નોંધપાત્ર છે. હું તેણીને આ સિદ્ધિ બદલ અભિનંદન આપું છું અને ભવિષ્ય માટે તેણીને ખૂબ ખૂબ શુભેચ્છા પાઠવું છું."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
નવા મંત્રીઓ માટે રાજ્યસભામાં પ્રધાનમંત્રી મોદીનું પ્રસ્તાવિક નિવેદન
આદરણીય અધ્યક્ષ જી,
તમે મને આ સભામાં મંત્રીમંડળના નવા સભ્યોના પરિચય કરાવવાનો આદેશ આપ્યો છે.
આજે ગૃહનો એક એવો અવસર છે, જ્યારે દેશના ગામડાની પૃષ્ઠભૂમિના ખેડૂત પરિવારના બાળકો મંત્રી બનીને આ માનનીય ગૃહમાં તેમનો પરિચય થઈ રહ્યો છે, ત્યારે કેટલાક લોકો ખૂબ દુઃખી થઈ રહ્યા છે.
આજે આ ગૃહમાં મહિલાઓ જે મંત્રી બની છે, તેમનો પરિચય થઈ રહ્યો છે. એ કઈ મહિલાવિરોધી માનસિકતા છે કે જેના કારણે તે આ ગૃહમાં તેનું નામ સાંભળવા પણ તૈયાર નથી, તે તેમનો પરિચય કરાવવા પણ તૈયાર નથી.
માનનીય અધ્યક્ષ જી,
અનુસૂચિત જનજાતિના અમારા સાંસદો મોટી માત્રામાં સાથી મંત્રી બન્યા છે. આપણા આદિવાસીઓ પ્રત્યે કેવી આક્રોશની ભાવના છે કે તેઓને આ માનનીય ગૃહમાં આદિવાસી મંત્રીઓનો પરચિય થાય, તે પણ તેમને ગમશે નહીં.
માનનીય અધ્યક્ષ જી,
આ ગૃહમાં મોટી સંખ્યામાં દલિત પ્રધાનોનો પરિચય કરાવવામાં આવી રહ્યો છે. તેઓ દલિત સમાજના પ્રતિનિધિઓના નામ સાંભળવા તૈયાર નથી. આ કઈ માનસિકતા છે જે દલિતોનું ગૌરવ લેવા તૈયાર નથી, આદિવાસીઓનું ગૌરવ વધારવા માટે તૈયાર નથી, ખેડૂત પુત્રને મહિમા આપવા તૈયાર નથી. આ કઈ માનસિકતા છે જે મહિલાઓને સન્માન આપવા તૈયાર નથી. આ પ્રકારની વિકૃત માનસિકતા ગૃહ દ્વારા પ્રથમ વખત જોવામાં આવી છે.
અને તેથી, માનનીય અધ્યક્ષ જી,
આપે પરિચય કરાવવા માટે જે તક આપી તે બદલ હું તમારો આભારી છું, પરંતુ માનનીય અધ્યક્ષ જી, મંત્રીમંડળના નવા નિયુક્ત સભ્યોને રાજ્યસભામાં introduce સમજવામાં આવે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે વંચિત ક્ષેત્રો, સમાજનાં ઉપેક્ષિત વર્ગો અને વિકાસશીલ પ્રાથમિક ક્ષેત્રોના કેન્દ્રિત વિકાસની નવી યોજનાઓ માટે પૂર્વોત્તર પરિષદની ફાળવણીમાંથી 30 ટકા ફાળવણીની મંજૂરી આપી
નવી દિલ્હી, 29-01-2020
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે નીચેની મંજૂરીઓ આપી છે : -
- પૂર્વોત્તર રાજ્યોનાં વંચિત ક્ષેત્રો, સમાજનાં ઉપેક્ષિત વર્ગો તથા વિકાસશીલ પ્રાથમિક ક્ષેત્રોનાં કેન્દ્રિત વિકાસ માટે હાલની પૂર્વોત્તર પરિષદની યોજનાઓ અંતર્ગત નવી યોજનાઓ માટે પૂર્વોત્તર પરિષદ ને ફાળવણીનો 30 ટકા હિસ્સો આપવાની મંજૂરી આપી. બાકીની ફાળવણી હાલનાં 2 ઘટકો માં વહેંચવામાં આવશે.
- મૂલ્યાંકન અને સ્વીકૃતિની વ્યવસ્થાને સરળ બનાવવાનાં ઉદ્દેશ સાથે પૂર્વોત્તર પરિષદનાં નીતિ-નિર્દેશોની સમીક્ષા કરવામાં આવશે.
- રાજ્ય ઘટક અંતર્ગત દરેક રાજ્ય સાથે સંબંધિત ફાળવણીની મહત્તમ 25 ટકા રકમ એ યોજનાઓ માટે ફાળવવામાં આવશે, જે પૂર્વોત્તર પરિષદનાં અધિકારક્ષેત્રમાં સામેલ નથી, પણ જે રાજ્ય સરકારોની ભલામણો અનુસાર સ્થાનિક જરૂરિયાતો માટે મહત્ત્વપૂર્ણ ગણવામાં આવે છે.
હાલ પૂર્વોત્તર પરિષદની યોજનાઓ અંતર્ગત યોજનાઓમાંથી પૂર્વોત્તર રાજ્યોના પછાત અને ઉપેક્ષિત વિસ્તારોના ઉપેક્ષિત અને નબળાં વર્ગોને સામાજિક-આર્થિક લાભ મળશે. આ નિર્ણય લેવાની પ્રક્રિયાને વેગ આપશે અને યોજનાઓનો અમલ ઝડપથી થશે.
SD/RP/GP
(Visitor Counter : 103
મંત્રીમંડળ
ભારત સરકારના ઈલેક્ટ્રોનિક્સ અને માહિતી ટેકનોલોજી મંત્રાલય હેઠળ કાર્યરત બાઇસેગનો દરજ્જો સુધારીને બાઇસેગ  કરવાના નિર્ણયને મંત્રીમંડળની મંજૂરી
પ્રધાનમંત્રી શ્રી નરેન્દ્ર મોદીના અધ્યક્ષતામાં મળેલી મંત્રીમંડળની બેઠકે ગુજરાતમાં આવેલા ઈલેક્ટ્રોનિક્સ અને માહિતી ટેકનોલોજી મંત્રાલય  હેઠળ કાર્યરત ભાસ્કરાચાર્ય ઈન્સ્ટીટ્યૂટ ઓફ સ્પેસ એપ્લીકેશન્સ એન્ડ જીઓઈન્ફોર્મેટીક્સ  નો દરજ્જો સુધારીને ભાસ્કરાચાર્ય નેશનલ ઈન્સ્ટીટ્યૂટ ફોર સ્પેસ એપ્લીકેશન્સ એન્ડ જીઓ-ઈન્ફોર્મેટીક્સ ) કરવાના નિર્ણયને મંજૂરી આપી છે.
ફાયદાઃ
એ. બાઇસેગ ખાતે હાલમાં કામ કરી રહેલું કુશળ માનવબળ જ્યાં છે ત્યાંના ધોરણે રાષ્ટ્રીય સ્તરની સંસ્થામાં જોડાઈ શકે છે.
બી. કામગીરીની સુગમતા માટે પ્રવૃત્તિઓનો વ્યાપ અને અમલીકરણ વિસ્તારાશે.
સી. વિસ્તૃત કરાયેલી પ્રવૃત્તિઓના અમલીકરણમાં સુવિધા માટે જીઆઈએસ  પ્રોજેક્ટસનો કાર્યક્ષમ પ્રારંભ કરાશે.
ડી. વિસ્તૃત કરાયેલી પ્રવૃત્તિઓના વ્યાપ અને અમલીકરણ માટે સંશોધન અને વિકાસ તથા ટેકનોલોજી ડેવલપમેન્ટ માટે સહાય અપાશે.
ઈ. અવકાશ ને લગતા નિર્ણયોની સપોર્ટ સિસ્ટમ મારફતે વિકાસ, આયોજન અને સુશાસન માટે સુગમતા ઉભી કરાશે.
પૂર્વભૂમિકાઃ
હાલમાં બાઇસેગ એ ગુજરાત સરકારના વિજ્ઞાન અને ટેકનોલોજી વિભાગ હેઠળ ગાંધીનગર ખાતે આવેલી રાજ્ય સરકારની એજન્સી છે. તેની નોંધણી અમદાવાદના ચેરિટી કમિશ્નરની કચેરીમાં સોસાયટી અને ટ્રસ્ટ તરીકે કરવામાં આવેલી છે. તેની ગવર્નિંગ બોડીના અધ્યક્ષ તરીકે ગુજરાત સરકારના મુખ્ય સચિવ કામગીરી બજાવે છે. તેની કાર્યસૂચિમાં એવું સૂચન કરવામાં આવ્યું છે કે સમગ્રલક્ષી વિકાસ માટે આધુનિક સમયનું આયોજન પારદર્શક, કાર્યક્ષમ અને ઓછો ખર્ચ ધરાવતા નિર્ણય કરવાની પ્રક્રિયા માંગી લે છે, જેમાં વિવિધ વિદ્યાશાખાઓ અંગેની માહિતી દ્વારા લોકોની સહભાગીતાના પ્રોત્સાહન વડે સમતોલ વિકાસની ખાત્રી રાખવામાં આવે છે. સ્પેસ ટેકનોલોજીની ઉપયોગીતા , સેટેલાઈટ કોમ્યુનિકેશન અને જીઓ-ઈન્ફોર્મેટિક્સ દ્વારા આર્થિક-સામાજીક વિકાસમાં નોંધપાત્ર પ્રદાન કરવામાં આવ્યું છે.
આ સંસ્થા કોઈ નવી સંસ્થા નથી, પણ હાલમાં કાર્યરત સંસ્થાને ગુજરાત સરકાર હેઠળ કામ કરતી સંસ્થાને બદલે કેન્દ્ર સરકાર હેઠળ કામ કરતી સ્વાયત્ત સાયન્ટીફિક સોસાયટીનું સ્વરૂપ આપવામાં આવ્યું છે. આ દરખાસ્તને ધ્યાનમાં લેવા માટે ઈલેક્ટ્રોનિક્સ અને માહિતી ટેકનોલોજી મંત્રાલયે નીચે મુજબનાં પગલાં ભર્યા છેઃ
- ઈલેક્ટ્રોનિક્સ અને માહિતી ટેકનોલોજી મંત્રાલયના સચિવના અધ્યક્ષ પદ હેઠળ એક નિષ્ણાંત કમિટીની રચના કરવામાં આવી છે. આ કમિટીમાં ખાણ મંત્રાલય, વિજ્ઞાન અને ટેકનોલોજી મંત્રાલય તથા અર્થ સાયન્સ મંત્રાલયના પૂર્વ સચિવની દરખાસ્તના વિશ્લેષણ માટે નિમણુંક કરવામાં આવી છે. નિષ્ણાંત કમિટીએ આ દરખાસ્ત માટે તા.28 જાન્યુઆરી, 2019ના રોજ યોજાયેલી તેની બેઠકમાં ભલામણ કરી હતી.
- કમિટી ઓન એસ્ટાબ્લીશમેન્ટ એક્સપેન્ડીચર ની આ દરખાસ્તને સમીક્ષા કરનાર સંસ્થા સીઈઈ સમક્ષ મૂકવામાં આવી હતી. નાણાં મંત્રાલયના ખર્ચ વિભાગના સચિવના અધ્યક્ષપદ હેઠળ તા.6 ઓગષ્ટ, 2019ના રોજ નાણાં મંત્રાલયની સાથે-સાથે નીતિ આયોગના પ્રતિનિધિઓ અને વિજ્ઞાન અને ટેકનોલોજી વિભાગના પ્રતિનિધિઓની મળેલી બેઠકમાં આ દરખાસ્તની સીઈઈ દ્વારા ભલામણ કરવામાં આવી હતી.
SD/BT/GP/DS/RP
(Visitor Counter : 216
ગૃહ મંત્રાલય
આપત્તિ જોખમ દૂર કરવા માટે સમુદાય જાગૃતિ તાલીમની ભૂમિકા મહત્વપૂર્ણ : શ્રી હંસરાજ ગંગારામ અહીર
નવી દિલ્હી, 22-11-2017
કેન્દ્રીય ગૃહ રાજ્યમંત્રી શ્રી હંસરાજ ગંગારામ આહીરે કહ્યું કે આપત્તિ જોખમ દૂર કરવામાં સમુદાય જાગૃતિ તાલીમ મહત્વપૂર્ણ ભૂમિકા નિભાવે છે. ગૃહ રાજ્યમંત્રી શ્રી આજે આપત્તિ જાગૃતિ તથા વ્યવસ્થા સંબંધિત કાર્યક્રમમાં સ્કૂલના બાળકોને સંબોધી રહ્યા હતા. તેમણે કહ્યું કે સ્કુલ અને કોલેજોના વિદ્યાર્થીઓ સહિત યુવાઓને આપત્તિ વ્યવસ્થા અને જોખમ દૂર કરવાની બાબતમાં સક્રિય કાર્યવાહી કરીને તાલીમ આપવાથી તેઓ જાગૃતતા સર્જનમાં મહત્વપૂર્ણ ભૂમિકા નિભાવી શકે છે. તેમણે કહ્યું કે આપત્તિની સ્થિતિનો સામનો કરવા માટે એક સુનિયોજિત અને સુપરિભાષિત રણનીતિ હોવી જોઈએ. પ્રાકૃતિક આપત્તિ અથવા પરમાણુ, જીવવિજ્ઞાની, રેડિયોધર્મી અથવા રાસાયણિક આપત્તિ કેમ ન હોય, સમુદાયની જાગૃતતાથી સમસ્યાનો ઝડપી અને કારગર ઉકેલ સુનિશ્ચિત થાય છે.
તેમણે એકેડમીક સંસ્થાઓમાં ગુણવત્તા સંપન્ન અને સમગ્ર પ્રશિક્ષણના મહત્વ પર ભાર આપતા કહ્યું કે વિદ્યાર્થીઓ આપત્તિ જોખમ ઓછું કરવા તથા જોખમ દૂર કરવા, મજબૂત ટેકનીક અપનાવે અને ટેકનોલોજીના માધ્યમથી મૂળભૂત વાતોને શીખી શકે છે. તેમણે કહ્યું કે આપત્તિની સ્થિતિને ટાળવા માટે ટેકનોલોજી સાથે વધુ સારી રીતે સજ્જ થવું જરૂરી છે. સ્કૂલો અને કોલેજોના ભવન મજબૂત હોવા જોઈએ કે જે જોખમોને ખમી શકે.
શ્રી હંસરાજ ગંગારામ આહીરે કહ્યું કે આ બાબતે હું માનું છું કે સ્કૂલોમાં સામાન્ય ભણતર, ખેલકૂદ અને સાંસ્કૃતિક ગતિવિધિઓની જેમ વિદ્યાર્થીઓને વ્યવહારિક પ્રશિક્ષણ અપાવું જોઈએ. ગૃહ રાજ્યમંત્રીએ રાષ્ટ્રીય આપત્તિ અનુક્રિયા બળ અને સીમા સુરક્ષા બળ  જેવી સરકારી સંગઠનોની આપત્તિ વ્યવસ્થામાં નિભાવાતી ભૂમિકાની પ્રસંશા કરી હતી. તેમણે કહ્યું કે શ્રેષ્ઠ વ્યવસ્થા અને ક્ષમતા સર્જન માટે સમુદાય જાગૃતિ સહ-પ્રશિક્ષણ કાર્યક્રમ સમયની આવશ્યકતા છે.
NP/J.Khunt/GP
(Visitor Counter : 93
પ્રધાનમંત્રીનું કાર્યાલય
“મૅરિટાઇમ સલામતી વધારવી: આંતરરાષ્ટ્રીય સહકાર માટેનો એક વિષય” પર યુએનએસસી ઉચ્ચ સ્તરીય ખુલ્લી ચર્ચાની પ્રધાનમંત્રી અધ્યક્ષતા કરશે
પ્રધાનમંત્રી શ્રી નરેન્દ્ર મોદી 9મી ઑગસ્ટે ભારતીય સમયાનુસાર સાંજે 5:30 કલાકે વીડિયો કૉન્ફરન્સિંગના માધ્યમથી “મૅરિટાઇમ સલામતી વધારવી-આંતરરાષ્ટ્રીય સહકાર માટેનો એક વિષય” પર ઉચ્ચ સ્તરીય ખુલ્લી ચર્ચાની અધ્યક્ષતા કરશે.
સંયુક્ત રાષ્ટ્રોની સલામતી પરિષદના  સભ્ય દેશોના રાષ્ટ્ર અને સરકારના કેટલાક વડાઓ અને યુએન વ્યવસ્થા અને ચાવીરૂપ પ્રાદેશિક સંસ્થાઓના ઉચ્ચ સ્તરીય બ્રીફર્સ દ્વારા આ મીટિંગમાં ઉપસ્થિતિની અપેક્ષા છે. આ ખુલ્લી ચર્ચા મૅરિટાઇમ ગુના અને અસલામતીનો અસરકારક મુકાબલો કરવાના ઉપાયો અને મૅરિટાઇમ ક્ષેત્રે મજબૂત સંકલન પર ધ્યાન કેન્દ્રીત કરશે.
મૅરિટાઇમ સલામતી અને મૅરિટાઇમ અપરાધનાં વિવિધ પાસાં સંગે યુએન સલામતી પરિષદે ચર્ચા કરી છે અને ઠરાવો પસાર કર્યા છે. તેમ છતાં, આ પહેલી વાર છે કે આવી એક ઉચ્ચ સ્તરીય ખુલ્લી ચર્ચામાં વિશિષ્ટ કાર્યસૂચિની વસ્તુ તરીકે મૅરિટાઇમ સલામતી પર સાકલ્યવાદી રીતે ચર્ચા થશે. મૅરિટાઇમ સલામતીનાં વિષમ પાસાંઓને કોઇ એક દેશ એકલો પહોંચી વળી ન શકે એ જોતાં, સંયુક્ત રાષ્ટ્રોની સલામતી સમિતિમાં એક સાકલ્યવાદી રીતે આ વિષય પર વિચાર કરવાનું અગત્યનું છે. મૅરિટાઇમ સલામતીને એક સર્વગ્રાહી અભિગમે મૅરિટાઇમ ક્ષેત્રે પરંપરાગત અને બિનપરંપરાગત ભયનો મુકાબલો કરતી વખતે કાયદેસરની મૅરિટાઇમ પ્રવૃત્તિઓનું રક્ષણ અને સમર્થન કરવું જોઇએ.
સિંધુ ખીણ સંસ્કૃતિના સમયથી જ ભારતના ઇતિહાસમાં મહાસાગરોએ એક મહત્વનો ભાગ ભજવ્યો છે. આપણો સાંસ્કૃતિક સ્વભાવ મહાસાગરોને વહેંચાયેલી શાંતિ અને સમૃદ્ધિના સમર્થકર્તા તરીકે જુએ છે એના આધારે પ્રધાનમંત્રી શ્રી નરેન્દ્ર મોદી 2015માં ‘સિક્યુરિટી એન્ડ ગ્રોથ ફોર ઑલ ઇન ધી રિજિયન’નું ટૂકૂં નામ સાગરના વિઝનને આગળ મૂકશે. આ વિઝન મહાસાગરોના ટકાઉ ઉપયોગ માટે સહકારી પગલાંઓ પર ધ્યાન કેન્દ્રીત કરે છે અને પ્રદેશમાં સલામત, નિર્ભય અને સ્થિર મૅરિટાઇમ ક્ષેત્ર માટે એક માળખું પૂરું પાડે છે. મૅરિટાઇમ જીવસૃષ્ટિ, મૅરિટાઇમ સંસાધનો; ક્ષમતા નિર્માણ અને સંસાધનોની વહેંચણી; આપત્તિના જોખમને ઘટાડવું અને વ્યવસ્થાપન; વિજ્ઞાન, ટેકનોલોજી અને શૈક્ષણિક સહકાર; અને વેપાર જોડાણ અને મૅરિટાઇમ સલામતી સહિતના મૅરિટાઇમ સલામતીના સાત સ્તંભો પર ધ્યાન કેન્દ્રિત આ પહેલ પર 2019માં ઈસ્ટ એશિયા સમિટ ખાતે આ ઇન્ડો-પેસિફિક ઑશન્સ ઈનિશ્યટિવ  દ્વારા વધુ છણાવટ કરવામાં આવી હતી.
શ્રી નરેન્દ્ર મોદી યુએન સલામતી પરિષદની ખુલ્લી ચર્ચાનું પ્રમુખપદ સંભાળનારા પહેલા ભારતીય પ્રધાનમંત્રી હશે. આ કાર્યક્રમનું સંયુક્ત રાષ્ટ્રોની સલામતી પરિષદની વૅબસાઇટ પર જીવંત પ્રસારણ થશે અને ભારતીય સમયાનુસાર સાંજે 5:30 કલાકથી/ન્યૂ યોર્ક સમયાનુસાર સવારે 8:00 કલાકથી નિહાળી શકાશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
પ્રધાનમંત્રીનું કાર્યાલય
પ્રધાનમત્રી શ્રી નરેન્દ્ર મોદી 12 ઓક્ટોબરના રોજ એનએચઆરસીના સ્થાપના દિવસના રજત જયંતી સમારોહમાં ભાગ લેશે
પ્રધાનમંત્રી શ્રી નરેન્દ્ર મોદી 12 ઓક્ટોબરના રોજ નવી દિલ્હીમાં રાષ્ટ્રીય માનવ અધિકાર આયોગ ના સ્થાપના દિવસના રજત જયંતી સમારોહમાં ભાગ લેશે.
પ્રધાનમંત્રી આ પ્રસંગે એક ટપાલ ટિકીટ અને ખાસ કવરનું અનાવરણ કરશે. તેઓ એનએચઆરસીની વેબસાઈટના નવા સંસ્કરણનો શુભારંભ કરાવશે. આ વેબસાઈટ ખાસ જરૂરિયાત ધરાવતા લોકો માટે વધારે અનુકૂળ અને સગુમ્ય હશે.
પ્રધાનમંત્રી સભાને પણ સંબોધન કરશે.
J.Khunt/GP
(Visitor Counter : 125
નાણા મંત્રાલય
સુરત ખાતે DRIની કાર્યવાહીમાં રૂ. 91 લાખની કિંમતની દાણચોરીની વિદેશી સિગારેટ અને વેપ જપ્ત
ગેરકાયદે તમાકુ ઉત્પાદનો સામેની લડાઈમાં એક મોટી ઘટનામાં, ડિરેક્ટોરેટ ઓફ રેવન્યુ ઈન્ટેલિજન્સ ની કાર્યવાહીના પરિણામે સુરતમાં 2 અલગ અલગ જગ્યાએથી દાણચોરી કરાયેલી અંદાજે રૂ. 91 લાખની વિદેશી મૂળની સિગારેટ અને ઈ-સિગારેટ જપ્ત કરવામાં આવી છે.
પ્રથમ કિસ્સામાં, ડીઆરઆઈના અધિકારીઓએ સુરતમાં ચોકલેટની દુકાનના માલિકના નિવાસસ્થાન અને ગોડાઉનમાં દરોડા પાડ્યા હતા. શોધખોળના પરિણામે માર્લબોરો, ડનહિલ, એસ્સે લાઇટ્સ, એસ્સે બ્લેક, એસ્સે ગોલ્ડ, ડીજારમ બ્લેક, ગુડાંગ ગરમ, વિન વગેરે નામની વિવિધ બ્રાન્ડની વિદેશી મૂળની સિગારેટની કુલ 3,60,800 સ્ટીક્સ મળી આવી હતી. ઉપરાંત પ્રતિબંધિત ઈ-સિગારેટ ની 198 સ્ટીક્સ પણ મળી આવી હતી. આશરે ₹75 લાખની કિંમતની સિગારેટ ઝડપાઈ છે. કસ્ટમ્સ એક્ટ 1962ની જોગવાઈઓ હેઠળ અટકાયત કરવામાં આવી છે અને એક વ્યક્તિની ધરપકડ કરવામાં આવી છે.
અન્ય એક ઉદાહરણમાં, DRI ના અધિકારીઓએ સુરત રેલ્વે સ્ટેશન પર સુરત તરફ નિર્ધારિત રેલ્વે પાર્સલને અટકાવ્યું હતું, જેમાંથી દાણચોરીની 80,000 સ્ટીક્સ એસ્સ લાઈટ્સ બ્રાન્ડેડ સિગારેટ મળી આવી હતી. જેની બજાર કિંમત રૂ.16 લાખ આંકવામાં આવી છે અને માલ કબજે કરવામાં આવ્યો છે.
ગુજરાતમાં DRI સિગારેટ અને અન્ય નિકોટિન ઉત્પાદનોની દાણચોરી સામે સખત લડાઈ લડી રહ્યું છે. તદુપરાંત, ગુજરાતમાં ચાલી રહેલી વિધાનસભાની ચૂંટણીઓ અને આદર્શ આચારસંહિતા લાગુ થતાં પહેલાં DRI દ્વારા દાણચોરી પર ધ્યાન કેન્દ્રિત કરવામાં આવ્યું છે.
YP/GP/JD
(Visitor Counter : 109
સ્વાસ્થ્ય અને પરિવાર કલ્યાણ મંત્રાલય
ભારતનું રાષ્ટ્રીય સંચિત કોવિડ -19 રસીકરણ કવરેજ 102.27 કરોડને પાર
સાજા થવાનો દર હાલમાં 98.18%, માર્ચ 2020 પછી સૌથી વધુ
છેલ્લા 24 કલાકમાં 14,306 નવા કેસ નોંધાયા
ભારતમાં સક્રિય કેસનું ભારણ  239 દિવસમાં સૌથી ઓછું
સાપ્તાહિક પોઝિટિવિટી દર  છેલ્લા એક મહિનાથી 3% કરતા ઓછો
છેલ્લા 24 કલાકમાં 12,30,720 રસી ડોઝ આપવા સાથે, ભારતનું કોવિડ -19 રસીકરણનો દાયરો આજે સવારે 7 વાગ્યા સુધીકામચલાઉ અહેવાલ મુજબ 102.27 કરોડ  સુધી પહોંચી ગયો છે. આ 99,59,884 સત્રો દ્વારા પ્રાપ્ત થયો છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાઓના વિભાજનમાં નીચેનાનો સમાવેશ થાય છે:
|
|
HCWs
|
|
પ્રથમ ડોઝ
|
|
1,03,78,224
|
|
બીજો ડોઝ
|
|
91,50,822
|
|
FLWs
|
|
પ્રથમ ડોઝ
|
|
1,83,69,475
|
|
બીજો ડોઝ
|
|
1,57,27,472
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
40,72,14,067
|
|
બીજો ડોઝ
|
|
12,62,73,063
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
17,20,53,801
|
|
બીજો ડોઝ
|
|
9,11,69,536
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
10,81,37,930
|
|
બીજો ડોઝ
|
|
6,39,04,274
|
|
કુલ
|
|
1,02,27,12,895
છેલ્લા 24 કલાકમાં 18,762 દર્દીઓ સાજા થતાં સાજા થયેલા દર્દીઓની કુલ સંખ્યા  વધીને 3,35,67,367 થઈ છે.
પરિણામે, ભારતનો રિકવરી રેટ 98.18%છે. રિકવરી રેટ હાલમાં માર્ચ 2020 પછીની સર્વોચ્ચ ટોચ પર છે.
કેન્દ્ર અને રાજ્યો/કેન્દ્રશાસિત પ્રદેશો દ્વારા સતત અને સહયોગી પ્રયાસોથી દૈનિક 50,000 ઓછા નવા કેસોનો ટ્રેન્ડ ચાલુ રહ્યો છે જે હવે સતત 120 દિવસોમાં ઓછો નોંધાયો છે.
છેલ્લા 24 કલાકમાં 14,306 નવા કેસ નોંધાયા છે.
એક્ટિવ કેસલોડ 2 લાખની નીચે રહ્યો છે અને હાલમાં 1,67,695 પર છે જે 239 દિવસમાં સૌથી ઓછો છે. હાલમાં સક્રિય કેસો દેશના કુલ પોઝિટિવ કેસોના 0.49% છે, જે માર્ચ 2020 પછી સૌથી ઓછા છે.
દેશભરમાં પરીક્ષણ ક્ષમતા વિસ્તૃત કરવાનું ચાલુ છે. છેલ્લા 24 કલાકમાં કુલ
13,24,263 ટેસ્ટ હાથ ધરવામાં આવ્યા છે. ભારતે અત્યાર સુધીમાં 60.07 કરોડ  સંચિત પરીક્ષણો કર્યા છે.
જ્યારે દેશભરમાં પરીક્ષણ ક્ષમતા વધારવામાં આવી છે, 1.24% પર સાપ્તાહિક સકારાત્મકતા દર છેલ્લા 31 દિવસોથી 2% કરતા ઓછો રહ્યો છે. દૈનિક પોઝિટિવિટી રેટ 1.43%નોંધાયો છે. દૈનિક સકારાત્મકતા દર છેલ્લા 21 દિવસોથી 2% ની નીચે અને સતત 56 દિવસો માટે 3% ની નીચે રહ્યો છે..
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 223
પ્રધાનમંત્રીનું કાર્યાલય
પ્રધાનમંત્રી 17 ડિસેમ્બરે ઓલ ઈન્ડિયા મેયર્સ કોન્ફરન્સનું ઉદઘાટન કરશે
કોન્ફરન્સનો વિષય છે : ન્યૂ અર્બન ઈન્ડિયા
પ્રધાનમંત્રી શ્રી નરેન્દ્ર મોદી 17 ડિસેમ્બર 2021ના રોજ સવારે 10:30 વાગ્યે વારાણસીમાં ઉત્તર પ્રદેશના શહેરી વિકાસ વિભાગ દ્વારા આયોજિત અખિલ ભારતીય મેયર્સ કોન્ફરન્સનું ઉદઘાટન અને વિડિયો કોન્ફરન્સિંગ દ્વારા સંબોધન કરશે. કોન્ફરન્સમાં દેશભરના વિવિધ રાજ્યોના મેયરો ભાગ લેશે. કોન્ફરન્સનો વિષય : “ન્યુ અર્બન ઈન્ડિયા” છે.
શહેરી વિસ્તારોમાં રહેવાની સરળતા સુનિશ્ચિત કરવાનો પ્રધાનનો સતત પ્રયાસ રહ્યો છે. જર્જરિત શહેરી ઈન્ફ્રાસ્ટ્રક્ચર અને સુવિધાઓના અભાવના મુદ્દાઓને ઉકેલવા માટે સરકારે બહુવિધ યોજનાઓ અને પહેલો શરૂ કરી છે. આ પ્રયાસોનું વિશેષ ધ્યાન ઉત્તર પ્રદેશ રાજ્ય રહ્યું છે, જેણે ખાસ કરીને છેલ્લા પાંચ વર્ષમાં શહેરી લેન્ડસ્કેપમાં જબરદસ્ત પ્રગતિ અને પરિવર્તન જોયું છે.
શહેરી વિકાસના ક્ષેત્રમાં ભારત સરકાર અને ઉત્તર પ્રદેશ સરકારની મુખ્ય સિદ્ધિઓ દર્શાવવા માટે 17 થી 19 ડિસેમ્બર દરમિયાન એક પ્રદર્શનનું પણ આયોજન કરવામાં આવ્યું છે.
આ પ્રસંગે ઉત્તર પ્રદેશના મુખ્યમંત્રી અને કેન્દ્રીય ગૃહ અને શહેરી બાબતોના મંત્રી પણ હાજર રહેશે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગ્રાહક બાબતો, ખાદ્ય અને જાહેર વિતરણ મંત્રાલય
FCIએ ખાદ્યાન્નની રેકનાં લોડિંગમાં નવો માપદંડ સ્થાપિત કર્યો
15 એપ્રિલ પછી ઘઉંની ખરીદીએ વેગ પકડ્યો
FCI વર્તમાન કટોકટી દરમિયાન વધારાની જરૂરિયાતો પૂર્ણ કર્યા પછી પણ ઝડપથી એના ગોદામોમાં તાજો સ્ટોક ભરશે એવી આશા
ફૂડ કોર્પોરેશન ઓફ ઇન્ડિયા એ 22.04.20ના રોજ 102 ટ્રેનમાં આશરે 2.8 લાખ મેટ્રિક ટન  ખાદ્યાન્નનું લોડિંગ કરીને નવો માપદંડ સ્થાપિત કર્યો છે. એમાં સૌથી વધુ 46 ટ્રેનનું લોડિંગ પંજાબમાંથી અને પછી સૌથી વધુ 18 ટ્રેનનું લોડિંગ તેલંગાણામાંથી થયું હતું. પંજાબ અને હરિયાણામાંથી ઘઉં અને કાચા ચોખાનું વહન દેશનાં વિવિધ વિસ્તારોમાં થયું છે, બાફેલા ચોખાનું વહન તેલંગાણામાંથી કેરળ, તમિલનાડુ અને પશ્ચિમ બંગાળમાં થયું હતું. આ અવરજવર સાથે લોકડાઉન દરમિયાન એફસીઆઈ દ્વારા કુલ વહન થયેલા ખાદ્યાન્નનો આંકડો 5 એમએમટીને વટાવી ગયો છે. આ રીતે દરરોજ સરેરાશ 1.65 લાખ એમટી અનાજનું વહન થયું છે. આ જ ગાળામાં દેશના ઘણા વિસ્તારોમાં નિયંત્રણ ઝોનની જાહેરાત અને સમગ્ર દેશમાં લોકડાઉન હોવાને કારણે વિવિધ પ્રકારનાં પડકારો હોવા છતાં એફસીઆઈએ 4.6 એમએમટી સ્ટોકનું અનલોડિંગ કર્યું હતું અને પ્રધાનમંત્રી ગરીબ કલ્યાણ યોજના સહિત વિવિધ યોજનાઓ હેઠળ રાજ્ય સ રકારને 9.8 એમએમટી અનાજનું વિતરણ થયું હતું. પીએમજીકેએવાય અંતર્ગત એફસીઆઈએ રાજ્ય સરકારોને 4.23 એમએમટીથી વધારે ખાદ્યાન્ન સુપરત કર્યું છે, જેથી રાજ્ય સરકારો 80 કરોડ લાભાર્થીઓને વ્યક્તિદીઠ 5 કિલોગ્રામ અનાજનું નિઃશુલ્ક વિતરણ કરી શકે. જ્યારે તમામ પ્રયાસો ઉપભોક્તા રાજ્યોને સમયસર સ્ટોક પહોંચાડવા પર અને સરકારી વિતરણ વ્યવસ્થા ને નિયમિતપણે પુરવઠો સુનિશ્ચિત કરવા પર કેન્દ્રિત છે, ત્યારે 15.04.2020 પછી ઘઉંની ખરીદએ વેગ પકડ્યો છે અને તમામ મુખ્ય ઉત્પાદક રાજ્યોમાં ખરીદીની કામગીરી શરૂ થઈ ગઈ છે. 22.04.2020 સુધી 3.38 એમએમટી ઘઉંની ખરીદી કેન્દ્રીય ભંડાર માટે કરવામાં આવી છે, જેમાં એકલા પંજાબે 2.15 એમએમટી પ્રદાન કર્યું છે. આ સિઝન દરમિયાન ઘઉંની 40 એમએમટીની ખરીદી કરવાનો લક્ષ્યાંક નિર્ધારિત કરવામાં આવ્યો છે. કેન્દ્રીય ભંડારમાં આટલી મોટા પાયે આવક થવાની સાથે એફસીઆઈ વર્તમાન કટોકટી દરમિયાન લોકોની જરૂરિયાતો પૂર્ણ કરવા ખાદ્યાન્નની વધારાની જરૂરિયાતો પૂર્ણ કર્યા પછી પણ એના ગોદામોમાં ઝડપથી તાજો સ્ટોક જમા કરશે.
GP/DS
(Visitor Counter : 176